เร่งจ่ายเงินช่วยเกษตรกรน้ำท่วมในก.พ.นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

นายประกิต เชวงนิรันดร์ ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารเป็นผู้รับผิดชอบการจ่ายเงินให้ความช่วยเหลือเกษตรกรที่ได้รับความเสียหายจากน้ำท่วมที่ผ่านมา ซึ่งยอดการประเมินความเสียหายของเกษตรกรร่วม 1.48 หมื่นล้านบาท ที่ผ่านมาได้รับเงินจากสำนักงบประมาณมา 1.21 หมื่นล้านบาท สำหรับจ่ายชดเชยให้เกษตรกร 5.16 แสนราย
ขณะนี้ ธ.ก.ส.ได้จ่ายเงินชดเชยให้กับเกษตรกรไปแล้ว 2.09 แสนราย คิดเป็นวงเงิน 5,841 ล้านบาท ที่เหลืออีก 3.06 แสนราย วงเงิน 6,658 ล้านบาท จะดำเนินการจ่ายให้หมดภายในเดือน ก.พ.นี้
สำหรับวงเงินความเสียหายของเกษตรกรที่ยังไม่ได้เบิกเงินจากสำนักงบประมาณ จะดำเนินการเบิกทั้งหมดภายในสัปดาห์นี้ เพื่อจ่ายชดเชยให้กับเกษตรกรที่ได้รับความเสียหายให้เสร็จภายในเดือน ก.พ.เช่นกัน
นายประกิต กล่าวว่า การชดเชยเกษตรกรครั้งนี้เป็นกรณีพิเศษให้เกษตรกรที่ปลูกข้าวไร่ละ 2,098 บาท จากเดิม 606 บาท พืชไร่ ไร่ละ 2,921 บาท จาก 837 บาท พืชสวนและอื่นๆ ไร่ละ 4,908 บาท จากเดิม 921 บาท